 Ụmụaka na Ụmụnwaanyị Gabon Camp Enugwu ebe ha na-asa akwa na mmiri Ekulu.Ụmụaka na Ụmụnwaanyị Gabon Camp Enugwu ebe ha na-asa akwa na mmiri EkuluOtu obodo nọ nEmene Enugwu steeti a kpọrọ Gabon Community akwaala arịrị na gọọmentị Enugwu agbahapụla ha nihe banyere akụrụngwa eji ebi ndụ.Ha sị na ha enweghi mmiri ọṅụṅụ, ụlọọgwụ, ụlọakwụkwọ, ezi okporo ụzọ, ezi ụlọ obibi kama na ha niile bụ ụlọ aja.Enugwu ga-abụ obodo kacha ọcha - UgwuanyiEnugwu ga-enweta ụgbọelu agha maka nchekwaEnugwu steeti ekewapụtala ijeri naira 103 maka 2018Eze na-achịkọta obodo a bụ Igwe John Nomeh gwara BBC na ha si nEzza dị nEbonyi Steeti bịa biri nime ọhịa dị nazụ ọdụọgbọelu Akanu Ibiam, Enugwu.O Kwuru na ọ bụ kamgbe afọ 1970 alụchara agha Biafra ka nna ya na ndị ọzọ ya na-akọ ụgbo bịara nobodo a ịchọ ihe afọ ga-eri ma biri zie ebe a.Ọ sị na ụlọ dị nobodo a ugbua ruru otu narị na iri ise, ebe ọnụọgụgụ ndị obodo karịrị otu puku, gụnyere ụmụnwaanyị na ụmụaka.Mmiri Ekulu Enugwu, ebe a ka ndị Gabon camp na ekute mmiriIgwe Nomeh sị na ihe mere eji a kpọ ha Gabon Community bụ afọ ndị gara aga na ụfọdụ ụmụaka a mụrụ nobodo gara Panya dị na mba Gabon ịkpata ego.Mana ha mechara gbara aka lọta nke mere onye ọbụla ji kwekọrịta ịkpọ ebe ahụ Gabon Community.Igwe Nomeh na ndu obodo bụ John Nweke sị na ihe mere ha enweghi ụlọ Simentị bụ na ndị obodo Nike gwara ha ka ha ghara ịrụ ụlọ simentị maka na ha azụghị ala azụ.Ihe dịka ọgụ afọ gara aga ka ndị agha ụgbọelu Naịjirịa zụrụ ala ma gwa ha ka ha arụla ụlọ simentị na ya.Ụfọdụ ebe obibi nobodo aOnyeisi ndị nche bụ Chinedi Nwaofia rịọrọ gọọmenti Enugwu ka e nye ha ọkụ, mmiri na ụlọọgwu iji chekwaa ndụ ha.O kwuru na kwa mgbe kwa mgbe ka ụmnwaanyị ha na-anwụ ebe ha na-amụ nwa nihi enweghi ụlọọgwụ nobodo a.Ụlọụka Katọlik dị nobodo Gabon, Enugwu SteetiNdị obodo sị na ugbua na ọ bụ  naanị mmiri Ekulu ka ha sị enweta mmiri ọṅụṅụ.Monica Chima, onye nne ma bụrụkwa onye ọrụ ugbo na Gabon Camp EnugwuIhe eji mara Gabon Community bụ ịkọpụta nrị dị iche iche dịka ji, akpụ nakwa akwụkwọ nrị ha na-erisi ndị bi nEnugwu.Ụfọdụ ụlọ aja dị nobodo Gabon CommunityỤfọdụ ndị obodo Gabon Community dịka Nwaofia Chinedu na Monica Chima kwara arịrị sị na gọọmentị na-echeta ha ma oge ntuliaka ndị ndọrọndọrọ ọchịchị ruo.Igwe John Nomeh, aka na-achịkọta Gabon Camp EnugwuMana ngwa ngwa nke a ga-achara na ndị ndọrọndọrọ ọchịchị a na-echefu ha na-eleghi anya nazụ.Ime obdodo Gabon CommunityIgwe Nomeh kwuru na ọ bụ eziokwu na ha bụ ndị ọbịa nEnugwu mana ọ rịọrọ ka gọọmentị biko nye ha ọkụ Latrik, ụlọọgwụ, ụlọakwụkwọ na mmiri ọṅụṅụ.Ọ gara nihu rịọ ka gọọmentị Enugwu Steeti nyere ha aka nokwu banyere ịnapụ ha ala ma gbatara ha ọsọ enyemaka site nizi ha ebe ọzọ ha ga azụ ala biri.Akụkọ ga-amasị gịỤmụafọ Naịjirịa dị 314 esila Saụt Afrịka lọtaỌkụ ọgbụgba agbagbuola ụmụaka ruru 26Lee ihe ụmụ Naịjirịa tụmaadị ndị Igbo kwuru na ha ga na-emezi ego ha karịa ma itinye ya nụlọakụ 